text: আব্দুর রাজ্জাক খান বা রাজ্জাক খান (১৯৫১-২০১৬) ছিলেন একজন হিন্দি চলচ্চিত্র অভিনেতা। তিনি পার্শ্বচরিত্র ও কৌতুক চরিত্রে অভিনয়ের জন্য বিখ্যাত ছিলেন। তিনি ১৯৯৯ সালে মুক্তি পাওয়া আব্বাস-মাস্তান পরিচালিত বাদশাহ চলচ্চিত্রে মানিকচাঁদ চরিত্রের জন্য বিখ্যাত ছিলেন। তিনি হ্যালো ব্রাদার (১৯৯৯) চলচ্চিত্রে নিনজা চাচা  এবং আঁখিও সে গোলি মারে (২০০২) চলচ্চিত্রে টাক্কার পালোয়ান চলচ্চিত্রে অভিনয় করেও জনপ্রিয়তা লাভ করেছিলেন। তার অভিনীত সর্বশেষ চলচ্চিত্র ওয়েলকাম মিলিয়নস ২০১৮ সালে মুক্তি পায়।
  
  ব্যক্তিগত জীবন 
  তিনি ভারতের মুম্বাইয়ের বাইকুলায় জন্মগ্রহণ করেন।
  
  অভিনয় জীবন 
  বিখ্যাত টেলিভিশন শো নুককাদ (১৯৮৬-৮৭) -এ ছোট্ট ভূমিকায় অভিনয়ের মাধ্যমে তার অভিনয় জীবনের যাত্রা আরম্ভ হয়। রূপ কি রানী চরণ কা রাজা (১৯৯৩) চলচ্চিত্রে অভিনয়ের মাধ্যমে তার চলচ্চিত্রে অভিষেক ঘটে। ২৩ বছরের দীর্ঘ ক্যারিয়ারে তিনি নব্বইটিরও বেশি চলচ্চিত্রে অভিনয় করেছিলেন। তিনি রাজা হিন্দুস্তানী (১৯৯৬), হ্যালো ব্রাদার (১৯৯৯), হেরা ফেরি (২০০০), সাথি (২০০৭) সহ আরো অনেক চলচ্চিত্রে দক্ষতার সাথে অভিনয় করেছেন
  
  মৃত্যু
  হার্ট অ্যাটাকের পর ১ জুন ২০১৬ তারিখে তিনি সাড়ে বারোটার দিকে মারা যান। তাকে হার্ট অ্যাটাকের পত বান্দ্রার হলি ফ্যামিলি হাসপাতালে ভর্তি করা হয়, সেখানকার ডাক্তার তার আগমনের পর তাকে মৃত ঘোষণা করেন। ২০১৬ সালের জুন মাসের ২ তারিখে তাকে বেকুল্লায় দাফন করা হয়।
  
  চলচ্চিত্র তালিকা
  
  চলচ্চিত্র
  
  টেলিভিশন 
  
   ২০১৪ - কপিল নাইটস উইদ কপিল  এ গোল্ডেন ভাই
   ২০১২ - আর কে লক্ষ্মণ কি দুনিয়া তে একটি অতিথি চরিত্রে 
   ১৯৯৭ - চমৎকার এ মাকোড়ি পালোয়ান 
   ১৯৯৭ - ফিল্মি চাককার এ পাপ্পু কাংগি 
   ১৯৯৬ - জামানা বাদল গায়া
  
  তথ্যসূত্র
  
  বিষয়শ্রেণী:তামিল চলচ্চিত্র অভিনেতা
  বিষয়শ্রেণী:হিন্দি টেলিভিশনের অভিনেতা
  বিষয়শ্রেণী:২১শ শতাব্দীর ভারতীয় অভিনেতা
  বিষয়শ্রেণী:২০শ শতাব্দীর ভারতীয় অভিনেতা
  বিষয়শ্রেণী:ভারতীয় টেলিভিশন অভিনেতা
  বিষয়শ্রেণী:হিন্দি চলচ্চিত্র অভিনেতা
  বিষয়শ্রেণী:১৯৫১-এ জন্ম
  বিষয়শ্রেণী:২০১৬-এ মৃত্যু
  বিষয়শ্রেণী:ভারতীয় মুসলিম
  বিষয়শ্রেণী:ভারতীয় চলচ্চিত্র অভিনেতা
  বিষয়শ্রেণী:ভারতীয় কৌতুকাভিনেতা
title: রাজ্জাক খান